**PRIJÍMANIE DETÍ NA PREDPRIMÁRNE VZDELÁVANIE**

**do Materskej školy sv. Gabriela v Nemšovej**

**na školský rok 2023/2024**

Na predprimárne vzdelávanie v materských školách sa prijímajú deti podľa § 59 a § 59a zákona č. 245/2008 Z. z. a podľa § 28 ods. 9 a 10 školského zákona.

Deti sa do MŠ sv. Gabriela prijímajú na základe písomnej žiadosti zákonného zástupcu , ktorú predloží riaditeľovi spolu s potvrdením o zdravotnom stave dieťaťa od všeobecného lekára pre deti a dorast ,ktorého súčasťou je aj údaj o povinnom očkovaní. Rodičia svojim záujmom o prijatie dieťaťa deklarujú , že súhlasia s tým, že výchova a vzdelávanie v MŠ sv. Gabriela sú jednoznačne v duchu kresťanskej − katolíckej viery a morálky a v súlade s učením Cirkvi.

1. **Základné kritériá posudzovania pri rozhodovaní o prijatí dieťaťa do materskej školy**:
2. **Prednostne sa prijímajú deti, pre ktoré je plnenie predprimárneho vzdelávania povinné.**
3. Deti, ktoré dovŕšili **tri roky.**
4. **Výnimočne** možno do materskej školy prijať dieťa **od dovŕšenia dvoch rokov veku.** Za trojročné sa považuje dieťa, ktoré dovŕši tri roky do konca kalendárneho roka.
5. Ak sa do materskej školy prijíma dieťa, ktoré má zariadením výchovného poradenstva a prevencie zaradeného v sieti škôl a školských zariadení SR identifikované špeciálne výchovno-vzdelávacie potreby (ďalej len „ŠVVP“), zákonný zástupca k žiadosti predloží:

* potvrdenie o zdravotnej spôsobilosti dieťaťa od všeobecného lekára pre deti a dorast,
* vyjadrenie príslušného zariadenia výchovného poradenstva a prevencie,
* odporúčanie všeobecného lekára pre deti a dorast .

1. Do MŠ sa prijímajú deti priebežne alebo pre nasledujúci školský rok . Priebežne sa prijímajú deti ak je v MŠ voľná kapacita . Miesto a termín podávania žiadostí pre nasledujúci školský rok zverejní riaditeľ po prerokovaní so zriaďovateľom na budove MŠ a inom verejne dostupnom mieste a na webovom sídle školy.
2. Riaditeľ spolu s miestom a termínom zverejní aj podmienky prijímania detí do MŠ .
3. Ostatné podmienky prijímania detí určí riaditeľ a po prerokovaní s Pedagogickou radou školy zverejní na viditeľnom mieste budovy MŠ a inom verejne dostupnom mieste a na webovom sídle školy.
4. **Ostatné kritériá prijímania detí po predložení žiadosti o prijatie dieťaťa do materskej školy**

**Do MŠ sa prednostne prijímajú deti v nasledujúcom poradí:**

1. *Do MŠ bude prijaté dieťa, ktoré nedovŕšilo piaty rok veku a jeho rodič požiada o prijatie na plnenie povinného predprimárneho vzdelávania.*
2. *Pri posudzovaní žiadosti sa bude prihliadať na vek detí.*
3. *Spravidla budú prijaté deti, ktorých súrodenci už navštevujú MŠ sv. Gabriela a ZŠ sv. Michala v Nemšovej.*
4. *Prijaté budú tie deti, ktoré majú osvojené základné hygienické a samoobslužné návyky a sú primerane samostatné ( nemá plienky, fľašu, cumlík, samostatne sa naje lyžicou, napije z pohára, používa WC, umyje si ruky, oblečie základné časti odevu, obuje sa).*
5. *Deti po dovŕšení dvoch rokov veku môžu byť prijaté, ak sú vytvorené vhodné materiálne, personálne a iné potrebné podmienky.*
6. *Prednostne budú prijaté tiež deti, ktorých rodičia deklarujú, že ich dieťa bude pokračovať vo vzdelávaní na ZŠ sv. Michala v Nemšovej.*

**O výbere detí na prijatie do MŠ v súlade s kritériami rozhoduje riaditeľ školy.**

Mgr. Birasová Anna

riaditeľka školy